ഇന്ധനവില നിയന്ത്രിക്കാന് പുതിയ നീക്കവുമായി കേന്ദ്രസര്ക്കാര് ന്യൂഡല്ഹി: കുതിച്ചുയരുന്ന ഇന്ധനവില കുറയ്ക്കാനായി കേന്ദ്രസര്ക്കാര് നിരന്തരം ചര്ച്ചകള് നടത്തുന്നുണ്ടെന്ന് റിപ്പോര്ട്ട്. ഇന്ധന വില റെക്കോര്ഡ് ഉയരത്തില് തുടരുന്ന സാഹചര്യത്തിലാണ് പുതിയ റിപ്പോര്ട്ട് പുറത്തുവന്നിരിക്കുന്നത്. സ്വകാര്യപൊതുമേഖലകളില് പ്രവര്ത്തിക്കുന്ന റിഫൈനറികളെ ഒരുമിപ്പിച്ച് വിലപേശല് നടത്തി എണ്ണ വാങ്ങാനാണ് സര്ക്കാര് നീക്കം. ഇതുമായി ബന്ധപ്പെട്ട ചര്ച്ചകള്ക്ക് തുടക്കമിട്ടുവെന്ന് ഓയില് സെക്രട്ടറി തരുണ് കപൂര് പറഞ്ഞു. എണ്ണ ആവശ്യകത വര്ധിക്കുമ്ബോള് ഉല്പാദനം കുറക്കുന്ന ഒപെക് നടപടിയേയും അദ്ദേഹം വിമര്ശിച്ചു. ലോകത്തെ മൂന്നാമത്തെ എണ്ണ ഉപഭോഗ രാജ്യമാണ് ഇന്ത്യ. ഉപയോഗിക്കുന്ന എണ്ണയുടെ 85 ശതമാനവും ഇന്ത്യ ഇറക്കുമതി ചെയ്യുകയാണ്. നിലവില് പൊതുമേഖലയില് പ്രവര്ത്തിക്കുന്ന കമ്ബനികള് ഒരുമിച്ചാണ് എണ്ണ ഇറക്കുമതി ചെയ്യുന്നത്. സ്വകാര്യ മേഖലയെ കൂടി ഇതിന്റെ ഭാഗമാക്കാനാണ് ശ്രമം.നേരത്തെ ഇത്തരത്തില് കമ്ബനികള് ഒരുമിച്ച് ഇറാനില് നിന്നും എണ്ണ ഇറക്കുമതി ചെയ്തപ്പോള് വിലയില് കുറവുണ്ടായിരുന്നു. ഈ രീതി തുടര്ന്നും സ്വീകരിക്കാനാണ് കേന്ദ്രസര്ക്കാര് നീക്കം. എണ്ണവില കുറയ്ക്കുന്നത് സംബന്ധിച്ച് സൗദി അറേബ്യ, റഷ്യ തുടങ്ങിയ എണ്ണയുല്പാദക രാജ്യങ്ങളുമായി കേന്ദ്രം ചര്ച്ച നടത്തുന്നുണ്ട്. കേന്ദ്രവും സംസ്ഥാനങ്ങളും ഒരുമിച്ച് നികുതി കുറയ്ക്കുന്നതിലെ ചര്ച്ചകളും നടക്കുന്നുണ്ട്. എന്നാല് പെട്രോളിയം ഉല്പന്നങ്ങളെ ചരക്ക് സേവന നികുതി ജിഎസ്ടി പരിധിയില് കൊണ്ടുവരുന്നതില് അഭിപ്രായ സമന്വയമില്ലെന്ന് റിപ്പോര്ട്ടുകള് സൂചിപ്പിക്കുന്നു. ഡല്ഹിയില് ഒരു ലിറ്റര് പെട്രോളിന് ഇപ്പോള് 105.84 രൂപയും ഡീസലിന് ലിറ്ററിന് 94.57 രൂപയുമാണ്. ജെറ്റ് ഇന്ധനം എയര്ലൈനുകള്ക്ക് വില്ക്കുന്ന വിലയേക്കാള് നിലവില് 33 ശതമാനം അധികമാണ് പെട്രോളിന്. അടുത്ത വര്ഷം യു.പി അടക്കമുള്ള സംസ്ഥാനങ്ങളില് നിയമസഭാ തെരഞ്ഞെടുപ്പ് നടക്കാനിരിക്കെയാണ് ജനരോഷം തണുപ്പിക്കാന് കേന്ദ്രം പുതിയ നീക്കം തുടങ്ങിയതെന്നാണ് സൂചന.